E caudata

E caudata (Ę, ę) est signum scriptorium in Medio Aevo ortum, quod digraphum ae denotat, idem significans ac ligatura æ, quod in libris nonnullis Latinis et Germanicis reperitur. In libris Goedelicis etiam pro digrapho ea substitui potest.

Eandem formam, sed originem diversam, habet littera Polonica ę (Polonice e z ogonkiem, quod est "e cum caudulo"), quae denotat sonum nasalem [ɛ̃] (qui pro positione pronuntiatur etiam /ɛw̃/, /ɛn/, /ɛm/, vel /ɛ/).

 Bibliographia 
 Cain, Christopher M. "Some Observations on e-caudata in Old English Texts." In Old English Philology: Studies in Honour of R.D. Fulk, a Leonardo Neidorf, Rafael J. Pascual, ac Tom Shippey editum, 233–55. Woodbridge, Suffolcia; Rochester, Novum Eboracum: Boydell and Brewer, 2016.

Categoria:Stenographia